हमसफर बने ३० जोड़े
भास्कर न्यूज-!- मदनगंज किशनगढ़
गांधीनगर चमड़ाघर हमदर्द नगर के पास देशवाली कुएं के पास स्थित मदरसा फातमा कुरैश लिल बनात स्थल रविवार को कुरैशी समाज के सामूहिक विवाह सम्मेलन का गवाह बना। इसी स्थल पर समाज के ३० जोड़ों ने जीवन पथ पर मिलकर बढऩे के लिए अल्लाह से दुआ मांगी और अपने हमराह का हाथ पकड़ कर साथ चलने की प्रतिज्ञा ली। शहर काजी जहूर चिस्ती ने सभी जोड़ों का एक साथ निकाह करवाया। निकाह संपन्न होते ही पूरा परिसर आमिन के जयघोष से गूंज उठा। सभी ने एक-दूसरे को बधाई दी। सामूहिक विवाह सम्मेलन में शिक्षा रा\\\'य मंत्री नसीम अख्तर इंसाफ, विधायक नाथूराम सिनोदिया, नगर परिषद में नेता प्रतिपक्ष हमीदा बानो तथा अन्य जनप्रतिनिधि आए। सभी ने नवदंपतियों को बधाई दी और उनके दांपत्य जीवन की कामना की।
शिक्षा रा\\\'य मंत्री नसीम अख्तर इंसाफ व विधायक नाथूराम सिनोदिया ने कहा कि वर्तमान में इस दौर में इस प्रकार के सम्मेलनों की अति आवश्यकता है। इससे समय और धन की बचत होती है और समाज के लोग अमीर, गरीब का भेदभाव मिटाकर एक साथ एक जाजम पर बैठते हैं। समाज के हजारों लोगों की मौजूदगी में निकाह आयोजित होता है। इससे आपसी एकता बनी रहती है। इस दौरान पार्षद मोहम्मद रफीक चौहान, ब्लॉक अध्यक्ष मोहम्मद शक्की, मोहम्मद तक्की, जिला प्रवक्ता राकेश शर्मा, हीराभाई तथा अन्य गणमान्य जन मौजूद रहे। यह सम्मेलन जमियतुल कुरैश जमुला पंचायत सब्जीवालान जयपुर के तत्वावधान में आयोजित किया गया। सामूहिक विवाह सम्मेलन में जयपुर से हाजी रमजान, वकील शब्बीर अहमद, नायब सदर हाजी फजल खां, हाजी मुमताज, हाजी रोशन, लल्लू भाई, हाजी फखरुद्दीन तथा किशनगढ़ से कुरैशी समाज के सदर पप्पूभाई कुरैशी, आजम भाई, फारुख, मुन्ना भाई चाय वाले, हीराभाई कुरैशी, मंजूरभाई, कलाम कुरैशी व अन्य पदाधिकारियों व गणमान्य जनों ने भाग लिया तथा सम्मेलन को सफल बनाने में अपना योगदान दिया। मदरसा के सचिव मौलाना कमरुद्दीन ऊंटड़ा वालों ने बताया कि सभी ३० जोड़ो को जीवन यापन करने के लिए आवश्यक सामग्री भी दी गई।
एक होगा समाज
जयपुर से हाजी रमजान ने कहा कि इस प्रकार के आयोजन से ही समाज की एकता निखर कर सामने आती है। समाज एक होकर कार्य करता है। सदर पप्पू भाई कुरैशी ने कहा कि इस सम्मेलन से आपसी मन व मतभेद दूर होते हंै। जो लोग इस प्रकार के सम्मेलनों में अपना योगदान देते हैं उनको अल्लाह देता है। यह तो सेवा का अवसर है, हमें सेवा करने से नहीं चूकना चाहिए।
यह दिया सामान
हाजी फजल व सचिव कमरुद्दीन ने बताया कि सभी नवविवाहित जोड़ों को जीवन यापन करने के लिए पलंग, अलमारी, रजाई, गद्दा, चादर, तकिया, शृंगार बाक्स, सिलाई मशीन, पंखा, ३० बर्तन, पांच पांच जोड़े वस्त्र और अन्य आवश्यक सामान दिए गए हैं। सामूहिक विवाह समिति के वकील शब्बीर भाई, हीराभाई तथा अन्य ने बताया कि सभी कार्य सफलतापूर्वक आयोजित किए गए। हीराभार्ई कुरैशी ने बताया कि सामूहिक विवाह सम्मेलन में भाग लेने के लिए भीलवाड़ा, जयपुर, भरतपुर, कुचामन, बीकानेर, मकराणा, अरांई, सरवाड़ तथा अन्य कई स्थानों से कुरैशी समाज के लोग आए।
hne_Deva bho_Deva hin_Deva hin_Deva hin_Deva hin_Deva hin_Deva hin_Deva